Els departaments d'Activitat Física, Salut i Esports, de Joventut i Infància i de Serveis Socials presenten els campus de Nadal
27 de novembre 2023

![](/media/pl2lvz3c/img_0513_c.jpg?width=850&height=566.6666666666666)

L'Ajuntament de Sagunt presenta els programes del Campus Nadal, organitzat per la regidoria d'Activitat Física, Salut i Esports; l'Escola de Nadal, organitzada per la regidoria de Joventut i Infància; i el DiverNadal, organitzat per la regidoria de Serveis Socials. Els tres campus es duran a terme entre els dies 26 de desembre de 2023 i 5 de gener de 2024.

En la roda de premsa de presentació dels tres campus de Nadal han participat el regidor d'Activitat Física, Salut i Esports, Javier Timón; la regidora de Serveis Socials, Nuria Carbó; i el regidor de Joventut i Infància, Roberto Rovira.

Este Nadal torna el Campus Nadal que organitza la regidoria d'Activitat Física, Salut i Esports de l'Ajuntament de Sagunt. El campus es durà a terme entre els dies 26 i 29 de desembre de 2023 i el 2 i el 5 de gener de 2024 al Poliesportiu Municipal (internuclis), i està dirigit a xiquets i xiquetes d'entre 3 i 12 anys. El termini d'inscripció al campus s'ha obert hui dilluns 27 de novembre i estarà obert fins al dilluns 11 de desembre: [https://aytosagunto.apuntate.online/pio/](https://aytosagunto.apuntate.online/pio/). Concretament, el termini es tancarà a les 23.59 hores del dilluns 11 de desembre. Les inscripcions estan limitades a 57 places. La taxa serà de 20,31 € per als xiquets i xiquetes empadronats a la ciutat, i de 50,77 € per a les persones no empadronades.

Javier Timón, ha declarat que l'Ajuntament «**continua apostant per activitats d'oci educatiu i esportiu, a més d'una manera segura i saludable, a través de jocs, de tallers i d'activitats culturals i esportives que contenen eixe binomi entre aprenentatge i diversió**». A més, ha remarcat que el Campus Nadal està destinat també «**a afavorir la conciliació familiar i laboral**».

L'horari de les activitats serà de 8.30 a 13.30 hores, i es pot optar per l'opció 'matinera' (entrada a les 8 hores), i entre les quals hi ha jocs populars, activitats fisiorecreatives, tallers nadalencs i ludoteca.

![](/media/3i3macyx/campusnadal_c.jpg?width=203&height=287&mode=max)

D'altra banda, també estarà l'opció de l'Escola de Nadal, del departament de Joventut i Infància. Este programa està destinat a xiquets i xiquetes matriculats des de qualsevol curs de segon cicle d'infantil fins al tercer cicle d'educació primària. És a dir, les persones nascudes entre els anys 2012 i 2020, tots dos inclosos. L’Escola de Nadal es durà a terme tant al Casal Jove de Sagunt com al Casal Jove del Port de Sagunt. Hi ha places limitades.

Roberto Rovira ha agraït la «**col·laboració entre departaments, en este cas de cara a les activitats que puguem desenvolupar per a l'època de Nadal**». A més, ha ressaltat «**la importància que li dona l'Ajuntament a la conciliació laboral i familiar, sobretot per a èpoques en les quals els pares i mares estan treballant i xiquets i xiquetes tenen lliure**».

L'horari de l'Escola de Nadal serà de 9 a 14 hores, amb possibilitat de deixar el xiquet o xiqueta al campus des de les 8 hores, en l'anomenat 'espai concilia'. El campus durarà del 26 al 29 de desembre de 2023 (opció A) i del 2 al 5 de gener de 2024 (opció B). El preu de matrícula serà de 32 € per als qui opten per l'opció A, i de 24 € per als qui opten per l'opció B. Per a aquells i aquelles interessats en totes dos opcions, el preu serà de 49 €.

El termini d'inscripció per a l'Escola de Nadal s'obrirà el divendres 1 de desembre i estarà obert fins al dimecres 20 de desembre. La inscripció serà de manera telemàtica a través de l'enllaç: [https://aytosagunto.apuntate.online/pio/](https://aytosagunto.apuntate.online/pio/).

![](/media/ypsnkxqq/esplainadal_c.jpg?width=216&height=306&mode=max)

Finalment, el departament de Serveis Socials ha programat el DiverNadal per a les festes nadalenques. Són activitats dirigides a les persones del municipi amb diversitat funcional. El programa d'enguany oferix activitats d'oci i temps lliure. A més, inclourà activitats artístiques, de psicomotricitat fina i gruixuda, d'expressió corporal, tallers d'ombra, musicoteràpia, curtmetratge, taller de cuina i visites pel municipi, com al pesebre, el mercat ambulant nadalenc, etcètera. «**Oferirem solament 15 places donada la sensibilitat i necessitats de les persones usuàries**», ha informat Nuria Carbó.

«**Des de Serveis Socials estem encantats de poder oferir esta oportunitat com són els tallers del DiverNadal**», ha assenyalat Nuria Carbó, que també ha assegurat que s'oferiran «**moltíssimes activitats**». A més, ha afirmat que és un campus «**sempre sensible a les necessitats**», en el cas de les famílies, el descans, i en el cas dels xiquets, la inclusió.

La seu estarà situada en MORERES, carrer Periodista Azzati nº 3 del Port de Sagunt. L'horari de les activitats serà de 9.30 a 13.30 hores durant els dies 26 a 29 de desembre de 2023 i 2 a 4 de gener de 2024. Aquelles persones interessades podran inscriure's dels dies 1 a 20 de desembre de manera telemàtica: [https://aytosagunto.apuntate.online/pio/](https://aytosagunto.apuntate.online/pio/).

![](/media/e21ikpi3/divernadal_c.jpg?width=215&height=304&mode=max)

Totes les persones interessades en els diversos campus de Nadal que s'oferixen des de l'Ajuntament de Sagunt podran sol·licitar més informació contactant per correu o telèfon amb els diferents departaments o, en alguns casos, també de manera presencial. Respecte a la regidoria d'Activitat Física, Salut i Esports: [m.ripolles@aytosagunto.es](mailto:m.ripolles@aytosagunto.es) o [e.azpilicueta@aytosagunto.es](mailto:e.azpilicueta@aytosagunto.es); respecte a la regidoria de Joventut i Infància: 962683439 o [joventut@aytosagunto.es](mailto:joventut@aytosagunto.es) i presencial als Casals Joves de Sagunt i el Port de Sagunt; i respecte a la regidoria de Serveis Socials: 962685882 o 664468791 i en la seu del departament de Serveis Socials (Av. 9 d'Octubre nº7, el Port de Sagunt).

*   [](http://www.facebook.com/sharer.php?u=https://aytosagunto.es/va/actualitat/els-departaments-d-activitat-fisica-salut-i-esports-de-joventut-i-infancia-i-de-serveis-socials-presenten-els-campus-de-nadal/ "Facebook")
*   [](http://twitter.com/share?url=https://aytosagunto.es/va/actualitat/els-departaments-d-activitat-fisica-salut-i-esports-de-joventut-i-infancia-i-de-serveis-socials-presenten-els-campus-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-departaments-d-activitat-fisica-salut-i-esports-de-joventut-i-infancia-i-de-serveis-socials-presenten-els-campus-de-nadal/ "Linked In")
*   [](mailto:?body=https://aytosagunto.es/va/actualitat/els-departaments-d-activitat-fisica-salut-i-esports-de-joventut-i-infancia-i-de-serveis-socials-presenten-els-campus-de-nadal/)